stanford-oval/wikipedia huggingface dataset:
Bethanie Mattek-Sands
Tennisura

Mattek-Sands pelasi ensimmäisen WTA-ottelunsa vuonna 1999 Philadelphiassa. Turnauksen karsintaan hän sai villin kortin ja hävisi ensimmäisellä kierroksella Nana Miyagille 6–3, 6–2. Se oli Mattek-Sandsin vuoden ainut ottelu. Vuonna 2000 Mattek-Sands sai villin kortin Lipton International Players Championshipsin karsintaan Key Biscaynessa Floridassa mutta hävisi ensimmäisellä kierroksella Anca Barnalle 6–1, 6–2. Myöhemmin samana vuonna hän pelasi ensimmäisen grand slam -turnauksen US Openissa. Karsintojen ensimmäiselle kierroksella hän hävisi Gisela Rieralle.
Mattek-Sands sai villin kortin vuonna 2001 Key Biscayneen Ericsson Openin karsintoihin. Ensimmäisen kierroksen ottelussa hän voitti Catalina Castañon 6–4, 7–6(3) mutta hävisi seuraavalla kierroksella Sandra Cacicille 7–5, 6–4. Hän pääsi suoraan ITF-turnaukseen Boynton Beachiin villillä kortilla. Ensimmäiselle kierroksella hän voitti ykköseksi sijoitetun Jelena Lihovtsevan 6–3, 1–6, 6–2 ja toisella kierroksella Jennifer Hopkinsin 6–2, 6–0. Puolivälierässä hän hävisi Asa Carlssonille 6–1, 6–1. Tämän menestyksen ansiosta Mattek-Sands nousi maailmanlistan sijalle 343. Mattek-Sands pääsi villillä kortilla Amelia Islandin turnaukseen Floridassa. Hän hävisi Jill Craybasille 4–6, 6–1, 6–3. Mattek-Sands pelasi toisen ITF-turnauksen Bronxissa ja hävisi ensimmäisellä kierroksella Sylvia Plischkelle 6–1, 6–4. Ensimmäisen kerran grand slam -turnauksen pääkaavioon Mattek-Sands pääsi villillä kortilla US Openissa ja hävisi 1. kierroksella Australian Alicia Molikille 4–6, 6–2, 6–4.
Grand slam -turnauksissa Mattek-Sands pääsi ensimmäisen kerran neljännelle kierrokselle Wimbledonissa 2008. Turnauksessa hän hävisi lopulta Serena Williamsille 6–3, 6–3.
Vuonna 2008 East West Bank Classic -turnauksessa Los Angelesissa Mattek-Sands voitti Abigail Spearsin ensimmäisellä kierroksella 6–2, 6–4 ja 11:nneksi sijoitetun Nicole Vaidišován toisella kierroksella 6–4, 6–0. Kolmannella kierroksella hän voitti Olga Govortsovan 7–5, 6–2 ja Yuan Mengin puolivälierässä 6–2, 7–5. Välierässä Mattek-Sands hävisi kymmenenneksi sijoitetulle Flavia Pennettalle 3–6, 6–2, 7–5. Mattek-Sands pääsi ensimmäisen kerran WTA-turnauksen finaaliin marraskuussa 2008 Bell Challengessa Kanadassa mutta hävisi ykkössijoitettu Nadja Petrovalle 4–6, 6–4, 6–1.
Wimbledonin tennisturnaus 2009 päättyi Mattek-Sandsilla jo ensimmäisellä kierroksella, kun Australian 18:nneksi sijoitettu Samantha Stosur päihitti hänet.
Mattek-Sands on voittanut sekanelinpelissä mestaruuden Australian avoimissa 2012, Ranskan avoimissa 2015 ja Yhdysvaltain avoimissa 2018. Naisten nelinpelissä hän on voittanut Australian ja Ranskan avoimet vuosina 2015 ja 2017 sekä Yhdysvaltain avoimet 2016.
Yksityiselämä

Mattek-Sands meni 29. marraskuuta 2008 naimisiin Justin Sandsin kanssa Naplesissa Floridassa ja otti käyttöön nimen Bethanie Mattek-Sands.
Aiheesta muualla

Bethanie Mattek-Sandsin kotisivut
Bethanie Mattek-Sands WTA:n sivuilla (englanniksi)
Bruce-Baker-Moore

| BBM> Tiedot |
| --- | --- |
Toiminnassa:  1994–1994
Jäsenet:  Jack Bruce, basso   Ginger Baker, rummut   Gary Moore, kitara  
Infobox OKNimi-testi OK: 
BBM ("Bruce-Baker-Moore") oli yhtye, jonka perustivat vuonna 1994 bassokitaristi Jack Bruce, rumpali Ginger Baker ja kitaristi Gary Moore. Yhtye tunnettiin "huippukokoonpanona" joka hajosi ensimmäisen albumin jälkeen.
Ryhmä julkaisi Virgin levy-yhtiöllä vain yhden albumin nimeltä Around The Next Dream. Albumi nousi brittien albumilistalla sijalle 9. säilyen listalla kuukauden päivät.
Beavis ja Butt-head

| Beavis ja Butt-Head> Beavis & Butt-Head |
| --- | --- |

Tyyli:  Animaatiosarja
Kestoaika:  18-20 minuuttia
Luoja(t):  Mike Judge
Pääosissa:  Mike Judge Tracy Grandstaff Adam Welsh
Alkuperämaa:   Yhdysvallat
Alkuperäiskieli:  englanti
Verkko:   Music Television  Sub TV  MTV Finland
Esitetty:  8. maaliskuuta 1993 –
Aiheesta muualla
IMDb 
Beavis & Butt-Head on Mike Judgen luoma amerikkalainen piirrossarja. Sarjaa alettiin esittää Music Televisionilla vuonna 1993 ja se jatkui vuoteen 1997 asti. Sarjan pääosassa on kaksi teini-ikäistä koulupoikaa, joiden elämäntehtävänä on päästä sänkyyn naisen kanssa. He eivät tee juuri muuta kuin katselevat televisiosta musiikkivideoita ja naureskelevat kaikille asioille joita sattuvat kohtaamaan. Sarja oli aikanaan varsin suosittu nuorison keskuudessa ja sen pohjalta tehtiin myös elokuva Beavis and Butt-Head Do America vuonna 1996. Sarjaa on julkaistu DVD:nä kolmen boksin kokoelmina, jotka kukin sisältävät 40 Judgen valitsemaa jaksoa. Levyt eivät sisällä osioita, joissa hahmot katsovat MTV:lta musiikkivideoita ja kommentoivat niitä. Vuonna 2011 Beavis & Butthead palasi MTV:n ohjelmistoon yhdeksi kaudeksi. Suomessa sarjaa esitettiin aikoinaan lisänimellä "iloiset teinipojat".
Elokuva Beavis and Butt-Head Do the Universe ilmestyi 23. kesäkuuta 2022.
Hahmot

Beavis on vaaleatukkainen ja pukeutuu Metallican t-paitaan. Butt-Head on ruskeatukkainen ja käyttää AC/DC-yhtyeen paitaa. Sarjakuvaversiossa, jota on myös suomennettu, on joskus paidoissa bändilogojen tilalla lukenutkin Death Rock ja Skull. Nämä kaksi eroavat hieman myös siitä, että Butt-Head on hieman Beavisia pidempi.
Spin-off

Sarjasta erosi omaksi spin-off-sarjakseen Beavisin ja Butt-headin luokkatoveri Daria samannimiseen TV-sarjaan, tosin Mike Judge ei kuitenkaan osallistunut tuon sarjan tekemiseen. Sittemmin hän on tehnyt teksasilaisten lähiöelämää parodioivaa Kukkulan kuningas -sarjaa, jonka päähenkilö Hank Hill sai paljon vaikutteita Beavisin ja Butt-headin vanhalta naapurilta Tom Andersonilta, jonka ulkonäkö ja ääni ovat lähes samat kuin Hank Hillillä.
Vastaanotto ja arvostelu

Wizard Magazine listasi vuonna 2001 Beavis ja Butt-headin sijalle 59 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 5.
Uusi tuleminen

Comedy Central ilmoitti 1. heinäkuuta 2020 Mike Judgen tekevän kaksi uutta kautta Beavis ja Butt-head -tv-sarjaan. Judge tulee luomaan myös lisää spin-off-sarjoja ja spesiaaleja sarjaan liittyen. Hän tulee kirjoittamaan, tuottamaan ja tekemään ääninäyttelyn molemmille hahmoille. "Vaikutti siltä, että on oikea aika ryhtyä taas typeräksi", Judge kommentoi.
Blaun oireyhtymä

Blaun oireyhtymän iho-oireita
Blaun oireyhtymä on erittäin harvinainen perinnöllinen sairaus, joka aiheuttaa ihon, nivelten ja silmän suonikalvoston tulehduksia eli dermatiittia, artriittia ja uveiittia. Muita mahdollisia oireita ovat muiden elinten muutokset ja kuumeilu. Jos Blaun oireyhtymää taudinkuvaltaan vastaava tila ilmenee sporadisena ilman perintötekijöiden osuutta, käytetään sairaudesta nimitystä "lapsuusiän sarkoidoosi".
Blaun oireyhtymän oirekuva, vaikeusaste ja tyypillinen vaikeusaste vaihtelevat yksilöllisesti. Hoitamattomana Blaun oireyhtymän eteneminen on kuitenkin vääjäämätöntä. Yleensä potilaat ovat olleet diagnoosihetkellä alle 5-vuotiaita. Niveltulehdus aiheuttaa Blaun oireyhtymässä ensin nivelten turpoamista ja vähitellen tilan edetessä nivelen liikelaajuuden pienenemistä. Tällöin voi ilmetä kulumia ja virheasentoja. Varhaisimpiin iho-oireisiin voivat kuulua rokkoihottuma (eksanteema) ja kirkkaan punainen ihottuma eli eryteema. Ihottuma on luonteeltaan aaltoilevaa eli vuoroin pahenevaa, vuoroin lievittyvää. Uveiitti voi aiheuttaa kaihin tai kohoavan silmänpaineen; ilman hoitoa näkökyky saattaakin alkaa heikentyä.
Granulomatoottinen tulehdus voi Blaun oireyhtymässä aiheuttaa myös muiden elinten ongelmia. Näitä voi ilmetä esimerkiksi keuhkoissa, munuaisissa tai maksassa. Verenpaine voi kohota ja kuumeilu olla toistuvaa. Jos epäily Blaun oireyhtymästä on herännyt ja muut mahdolliset syyt oireiden taustalla poissuljettu, voidaan Blaun oireyhtymän diagnoosista päästä varmuuteen geenitestillä. Blaun oireyhtymä johtuu NOD2-geenin mutaatiosta. Sen periytymistapa on autosomaalinen ja vallitseva. Blaun oireyhtymä on parantumaton, mutta lääkehoidolla hallittavissa. Oireiden lievitys ja taudin etenemisen pysäyttäminen ovatkin hoidon päätavoitteet. Käytettäviä lääkkeitä ovat olleet tulehduskipulääkkeet, metotreksaatti, kortikosteroidit ja vaikeissa tapauksissa esimerkiksi TNF-alfan estäjiin kuuluvat infliksimabi sekä adalimumabi. Hyvän lääkehoidon myötä on todettu psykomotorisen kehityksen muodostuvan normaaliksi, elämänlaadun hyväksi ja kasvun lähes normaaliksi. Sairauden aktiivisuus saattaa vaihdella elämän eri vaiheissa.
Bragança

| Bragança |
| --- | --- |

 lippu:  vaakuna
 Bragança Portugalin kartalla
 Koordinaatit: 41°48′N, 6°45′W 
Valtio:  Portugali
Alue:  Norte
Ala-alue:  Alto Trás-os-Montes
Piiri:  Bragança
Hallinto:  
 – Hallinnon tyyppi:  Kunta
 – Pormestari:  Hernâni Dinis Venâncio Dias
Pinta-ala:  
 – Kokonaispinta-ala:  1 173,57 km²
Väkiluku (2011):  35 341
 – Väestötiheys:  30,1 as./km²
 
 www.cm-braganca.pt 
Infobox OKVirheellinen NIMI-arvo: 
Bragança on Bragançan piirin pääkaupunki Portugalin Região Nortessa. Sen pinta-ala on 1 173,57 km² ja väkiluku noin 35 300. Kaupunki sijaitsee Fervença-joen varrella, Espanjan rajan tuntumassa.
Keltit perustivat kaupungin ja se tunnettiin nimellä Brigantia. Roomalaisten aikana kaupungin nimi oli Juliobriga. Portugalia vuoteen 1910 asti hallinnut Bragançan suku on saanut nimensä kaupungissa sijaitsevan linnan mukaan. Linnan lisäksi Bragançassa sijaitsee Domus Municipalis, Portugalin vanhin kaupungintalo. Talous keskittyy maataloustuotteisiin kuten viiniin ja viljaan.
Bragançan nykyinen pormestari on Hernâni Dinis Venâncio Dias. Kunnan juhlapäivä on 22. elokuuta.
Pitäjät

| 0 | 1 | 2 | 3 | 4 |
| --- | --- | --- | --- | --- |
|  Alfaião  Aveleda  Babe  Baçal  Calvelhe  Carragosa  Carrazedo  Castrelos  Castro de Avelãs  Coelhoso |  Deilão  Donai  Espinhosela  Faílde  França  Gimonde  Gondesende  Gostei  Grijó de Parada  Izeda |  Macedo do Mato  Meixedo  Milhão  Mós  Nogueira  Outeiro  Parada  Paradinha Nova  Parâmio  Pinela |  Pombares  Quintanilha  Quintela de Lampaças  Rabal  Rebordainhos  Rebordãos  Rio de Onor  Rio Frio  Salsas  Samil |  Santa Comba de Rossas  Santa Maria  São Julião de Palácios  São Pedro de Sarracenos  Sé  Sendas  Serapicos  Sortes  Zoio |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (portugaliksi)
Bragançan piirin kunnat
Alfândega da Fé
Bragança
Carrazeda de Ansiães
Freixo de Espada à Cinta
Macedo de Cavaleiros
Miranda do Douro
Mirandela
Mogadouro
Torre de Moncorvo
Vila Flor
Vimioso
Vinhais
Bette-serkku

| Bette-serkku> Cousin Bette |
| --- | --- |

Ohjaaja:  Des McAnuff
Käsikirjoittaja:  Lynn Siefert Susan Tarr
Perustuu:  Honoré de Balzacin romaaniin
Tuottaja:  Philippe Guez Sarah Radclyffe
Säveltäjä:  Simon Boswell
Kuvaaja:  Andrzej Sekuła
Leikkaaja:  Tariq Anwar
Pääosat:  Jessica Lange Elisabeth Shue Bob Hoskins
Valmistustiedot
Valmistusmaa:   Yhdistynyt kuningaskunta  Yhdysvallat
Tuotantoyhtiö:  Fox Searchlight Pictures
Levittäjä:  Fox Searchlight Pictures Netflix
Ensi-ilta:   14. toukokuuta 1998 Seattlen elokuvajuhlat  16. elokuuta 1998 Edinburghin elokuvajuhlat
Kesto:  108 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bette-serkku (myös kirjoitusmuotona Bette serkku; engl. Cousin Bette) on vuonna 1998 ensi-iltansa saanut Des McAnuffin ohjaama brittiläis-yhdysvaltalainen draamakomediaelokuva, jonka pääosissa ovat Jessica Lange nimiroolissa, Elisabeth Shue ja Bob Hoskins. Sivurooleissa ovat muun muassa Hugh Laurie, Toby Stephens ja Geraldine Chaplin.
Bette-serkku perustuu löyhästi Honoré de Balzacin samannimiseen romaaniin (1846), jonka pohjalta Lynn Siefert ja Susan Tarr laativat käsikirjoituksen. Philippe Guez ja Sarah Radclyffe toimivat elokuvan tuottajina. Bette-serkku on ohjaaja McAnuffin esikoisohjaus pitkässä elokuvassa.
Juoni

Bette-serkku sijoittuu 1840-luvun Pariisiin. Näkyvän ja varakkaan sisarensa kuoleman jälkeen köyhä ja yksinäinen ompelijatar mademoiselle Elisabeth "Bette" Fisher (Jessica Lange) yrittää mielistellä itsensä lankonsa paroni Hulotin (Hugh Laurie) ja sisarentyttärensä Hortense Hulotin (Kelly Macdonald) elämään. Kuitenkaan tämä ei onnistu, ja niin Bette sen sijaan löytää lohtua ja seuraa komeasta nuoresta kuvanveistäjästä, kreivi Wenceslas Steinbachista (Aden Young), jonka Bette pelastaa nälkiintymiseltä ja antaa hänelle voimaa jaksamaan. Kuitenkin työlleen taas motivoitunut taiteilija löytää pian uuden rakkauden toisesta naisesta, Hortensesta, ja jättää Betten. Katkeroitunut Bette päättää kostaa perheelle, joka käänsi hänelle selkänsä ja varasti hänen ainoan rakkautensa. Ystävänsä ja kuuluisan kurtisaani Jenny Cadinen (Elisabeth Shue) avulla ilkeämieliseksi muuttunut Bette alkaa juonitella sukunsa pään menoksi, ja alkaa hitaasti tuhota häntä halveksuvien sukulaistensa elämät.
Näyttelijät

| 0 | 1 | 2 |
| --- | --- | --- |
|  Jessica Lange  | … |  mademoiselle Elisabeth "Bette" Fisher   |
|  Elisabeth Shue  | … |  Jenny Cadine   |
|  Bob Hoskins  | … |  Cesar Crevel   |
|  Hugh Laurie  | … |  paroni Hector Hulot   |
|  Aden Young  | … |  kreivi Wenceslas Steinbach   |
|  Kelly Macdonald  | … |  Hortense Hulot   |
|  Toby Stephens  | … |  Victorin Hulot   |
|  Geraldine Chaplin  | … |  Adeline Hulot   |
|  Jefferson Mays  | … |  Stidmann   |
|  John Benfield  | … |  tohtori Bianchon   |
|  Janie Hargreaves  | … |  Célestine   |
|  Laura Fraser  | … |  Mariette   |
Tuotanto

Melanie Lynskeya harkittiin Hortense Hulotin rooliin, mutta Kelly Macdonald sai sen lopulta.
Bette-serkku kuvattiin kokonaisuudessaan Ranskassa. Kuvauspaikkoina olivat Bordeaux ja Rochefort. Bette-serkun kuvaukset alkoivat 1. heinäkuuta vuonna 1996 ja päättyivät 30. elokuuta 1996. Elokuvan tuotantoyhtiönä oli Fox Searchlight Pictures.
Julkaisu ja vastaanotto

Bette-serkku sai ensimmäisen ensi-iltansa Yhdysvalloissa Seattlen elokuvajuhlilla 14. toukokuuta vuonna 1998.
Bette-serkku sai oman ensi-iltansa Yhdysvalloissa 12. kesäkuuta vuonna 1998. Laajempaan teatterilevitykseen elokuva pääsi 26. kesäkuuta 1998. Isossa-Britanniassa elokuva esitettiin Edinburghin elokuvajuhlilla 16. elokuuta 1998, jonka jälkeen Bette-serkku sai oman ensi-iltansa 11. syyskuuta 1998. Levittäjänä toimi 20th Century Fox.
Bette-serkku sai kriitikoilta kohtalaiset arvostelut, mutta ei menestynyt kaupallisesti lippuluukuilla. Kriitikot ylistivät erityisesti Jessica Langen roolisuoritusta. Elokuva tuotti Yhdysvalloissa ilmestymisvuonnaan 1998 noin 1,3 miljoonaa dollaria. Bette-serkku oli ehdolla vuonna 1999 Golden Trailer -palkintoon. Rotten Tomatoes -sivustolla elokuvalla on 41 prosentin "mätä" arvosana, joka perustuu kahteenkymmeneenkahteen arvosteluun. Arvosteluista yhdeksän ovat positiivisia ja kolmetoista negatiivisia.
Bette-serkku julkaistiin ensimmäisen kerran DVD:lle Yhdysvalloissa 22. joulukuuta vuonna 1998.
Aiheesta muualla

Bette-serkku Internet Movie Databasessa (englanniksi)
Bette-serkku Elonet.
Bette-serkku AllMoviessa. (englanniksi)
Bette-serkku TCM Movie Databasessa (englanniksi)
Bette-serkku Rotten Tomatoes -sivustolla (englanniksi)
Bette-serkku Box Office Mojossa (englanniksi)
Binääripuu

Yksinkertainen binääripuu jonka koko on 9 solmua ja syvyys 3, juurisolmun arvona on 2. Huomaa, että tietojenkäsittelytieteessä puu "kasvaa alaspäin".
Binääripuu on tietojenkäsittelytieteessä käytetty järjestetty puumainen tietorakenne, jonka jokaisella solmulla voi olla enintään kaksi lapsisolmua. Yleensä näitä lapsisolmuja kutsutaan nimillä vasen ja oikea. Solmua, jolla ei ole yhtään lapsisolmua kutsutaan lehdeksi.
Binääripuiden yleisin käyttötapa ovat binääriset hakupuut sekä binääriset keot.
Binääripuun määritelmä

Suunnattu kaari liittää vanhemman lapseen.
Solmu, jolla ei ole lapsisolmuja, on lehtisolmu.
Solmun n syvyys on matka juuresta solmuun. Joukkoa solmuja tietyllä syvyydellä kutsutaan joskus tasoksi.
Solmun n korkeus on matka solmusta sen kaukaisimpaan lehteen.
Solmuja, joilla on yhteinen vanhempi, kutsutaan sisaruksiksi.
Jos on olemassa polku solmusta p solmuun q, niin p on q:n esivanhempi ja q on p:n jälkeläinen.
Solmun koko on sen jälkeläisten lukumäärä solmu itse mukaan lukien.
Binääripuiden tyypit

Binääripuu on juurellinen puu, jossa jokaisella solmulla on enintään kaksi lasta.
Kokonainen tai aito binääripuu on juurellinen puu, jossa jokaisella solmulla on nolla tai kaksi lasta.
Täydellinen binääripuu on juurellinen puu, jossa jokainen lehti on samalla syvyydellä. Toisen määritelmän mukaan täydellinen binääripuu on puu, jolla on jokainen taso alinta lukuun ottamatta täynnä ja alimman tason lehdet on järjestetty vasemmalle. Tällaista binääripuuta kutsutaan usein melkein täydelliseksi binääripuuksi.
Bernt Støylen

| Bernt Støylen |
| --- | --- |

Agderin piispa
 1914–1930 
Edeltäjä:  Kristian Schjelderup
Seuraaja:  James Maroni
Henkilötiedot
Koko nimi:  Bertn Andreas Støylen
Syntynyt: 17. helmikuuta 1858 Sande, Norja
Kuollut: 18. marraskuuta 1937 (79 vuotta) Bærum, Norja
Ammatti:  opettaja, pappi
Bernt Andreas Støylen (17. helmikuuta 1858 Sande – 18. marraskuuta 1937 Bærum) oli norjalainen opettaja, teologi ja pappi, joka toimi Agderin hiippakunnan piispana vuosina 1914–1930. Støylen piti Norjan ensimmäisen radiohartauden vuonna 1931.
Støylenin hautakivi Vestre Akerin hautausmaalla Oslossa.
Aiheesta muualla

Kuvia tai muita tiedostoja aiheesta Bernt Støylen Wikimedia Commonsissa
Bernt Johansson

| Mitalit | Mitalit | Mitalit |  |
| --- | --- | --- | --- |
|  Bernt Johansson |  Bernt Johansson |  Bernt Johansson |  |
Maa:   Ruotsi
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Montreal 1976 | maantieajo |  |
Bernt Johansson (s.  18. huhtikuuta 1953 Göteborg) on entinen ruotsalainen maantiepyöräilijä. Hän kilpaili ammattilaisena vuosina 1977–1981. Ennen ammattilaisuraansa hän kilpaili kaksissa kesäolympialaisissa ja voitti maantieajon olympiakultaa vuonna 1976 Montrealissa. Vuonna 1974 hän kuului Ruotsin joukkueeseen, joka voitti maailmanmestaruuden 100 kilometrin joukkueaika-ajossa.
Johansson sijoittui Italian ympäriajon kokonaiskilpailussa kolmanneksi vuonna 1979. Lisäksi hän oli yhdeksäs 1978. Etappikilpailuista hän voitti Vuelta a Levanten vuonna 1977 oltuaan paras myös kilpailun toisella etapilla. Vuonna 1980 hän voitti etapin Vuelta a Andalucia -kilpailussa sijoittuen yhteistuloksissa toiseksi.
Suurissa klassikkokilpailuissa Johansson sijoittui Lombardian ympäriajossa toiseksi 1978 ja La Flèche Wallonnessa kolmanneksi 1979. Lisäksi hän voitti Giro dell'Emilian 1978 oltuaan jo edellisvuonna toinen. Giro del Lazio-kilpailussa Johansson oli toinen 1978 ja voitti kilpailun 1980. GP Forlin hän voitti 1977 ja 1978, Trofeo Baracchin yhdessä Carmelo Baronen kanssa 1977 sekä GP Industria & Commercio di Prato -kilpailun 1978 ja 1979. Lisäksi hän oli kolmas Giro del Piemontessa 1977 ja Coppa Placci -kilpailussa 1979.
Ammattilaisjoukkueet

1977: Fiorella-Mocassini (Italia)
1978: Fiorella-Citroën (Italia)
1979: Magniflex-Famcucine (Italia)
1980: Magniflex (Italia)
1981: Magniflex (Italia)
Ben Folds

| Ben Folds |
| --- | --- |
 Ben Folds vuonna 2007.
Henkilötiedot
Syntynyt: 12. syyskuuta 1966 (ikä 58)
Muusikko
Aktiivisena:  1988–
Tyylilajit:  rock, piano rock, powerpop, indie rock
Soittimet:  piano, laulu, basso, rummut
Yhtyeet:  Ben Folds Five The Bens Fear of Pop Majosha
Levy-yhtiöt:  Attacked By Plastic, Epic
Aiheesta muualla
www.benfolds.com
  [ Muokkaa Wikidatassa ] [ ohje ]  
Benjamin Scott Folds (s. 12. syyskuuta 1966) on yhdysvaltalainen laulaja-lauluntekijä ja edesmenneen Ben Folds Five -yhtyeen keulahahmo. Hän on saanut tunnustusta pianistina, lauluntekijänä, esiintyjänä ja multi-instrumentalistina.
Biografia > Ben Folds Five

Vuonna 1994 Ben Folds, basisti Robert Sledge ja rumpali Darren Jessee perustivat Ben Folds Five -yhtyeen, joka julkaisi nimeään kantavan debyyttialbuminsa Ben Folds Five vuonna 1995. Tätä seurasivat Whatever and Ever Amen vuonna 1997 sekä kokoelma-albumi Naked Baby Photos vuonna 1998. Whatever-albumilta julkaistut "Brick," "Song for the Dumped" ja "Battle of Who Could Care Less" olivat hittejä. Vuonna 1999 yhtye julkaisi viimeisen albuminsa The Unauthorized Biography of Reinhold Messner, joka sisälsi hitin "Army".
Ben Folds Five kokosi rivinsä soittaakseen ensimmäisen konserttinsa lähes kymmeneen vuoteen syyskuussa 2008. Tämä yksittäiskeikka oli osa MySpacen "Front to Back" -sarjaa, jossa artistit esittivät kokonaisen albuminsa livenä. Ben Folds Five esitti viimeisen albuminsa The Unauthorized Biography of Reinhold Messner. Konsertti esitettiin lokakuussa ja on nähtävissä sivustolla Nowwhat.com. Kaikki konsertin lipputuotot lahjoitettiin Operation Smile -hyväntekeväisyysjärjestölle.
Diskografia > Ben Folds Five > Albumit

Ben Folds Five (1995)
Whatever and Ever Amen (1997, uudelleenmasteroitu ja laajennettu painos 2005)
Naked Baby Photos (1998, kokoelma)
The Unauthorized Biography of Reinhold Messner (1999)
Diskografia > Soolotuotanto > Studioalbumit

Rockin' the Suburbs (2001)
Songs for Silverman (2005)
Way to Normal (2008)
What Matters Most (2023)
Diskografia > Soolotuotanto > EP:t

Special B-Sides (2001)
Speed Graphic (2002)
Sunny 16 (2003)
Super D (2004)
Live at Tower Records (2005)
Diskografia > Soolotuotanto > Kokoelmat ja livealbumit

Ben Folds Live (2002)
Songs for Goldfish (2005)
iTunes Originals (2005)
Over the Hedge (soundtrack) (2006)
Supersunnyspeedgraphic, the LP (2006)
Stems and Seeds (2009, uudelleenmasteroitu versio Way to Normal -albumista)
Diskografia > Soolotuotanto > DVD:t

Ben Folds and WASO – Live in Perth (2005)
Live at MySpace (2007)
Diskografia > Yhteistyössä

Shut Up and Listen to Majosha (1989) (Majosha)
Fear of Pop: Volume 1 (1998) (Fear of Pop)
The Bens (2003, EP) (The Bens)
Lonely Avenue (2010) (Nick Hornby)
Nighty Night (2011) (Amanda Palmer, Damian Kulash & Neil Gaiman)
Aiheesta muualla

Kuvia tai muita tiedostoja aiheesta Ben Folds Wikimedia Commonsissa
Viralliset kotisivut
Bernward

Bernwardin patsas Hildesheimissa
Pyhä Bernward (n. 960 – 20. marraskuuta 1022) oli Hildesheimin piispa 993–1022.
Bernward syntyi saksilaiseen aatelisperheeseen ja opiskeli Hildesheimin katedraalikoulussa. Vuodesta 977 hän toimi kirjurina ja kronikoijana Otto II:n ja Theofanon hovissa. Vuodesta 987 tai 988 Bernward oli yhdessä tulevan paavin Sylvester II:n kanssa vastuussa nuoresta hallitsijasta Otto III:sta.
Bernwardin aikana Pyhän saksalais-roomalaisen keisarikunnan johdossa oli saksilaisia hallitsijoita, joiden juuret olivat Hildesheimin alueella ja jotka olivat Bernwardin sukulaisia. Tuohon aikaan Hildesheim oli keisarikunnan keskuspaikkoja ja Bernward oli päättänyt antaa kaupungille imagon, joka sopisi sen tärkeyteen.
Bernwardin kuuluisimpia aikaansaannoksia ovat Hildesheimin tuomiokirkon pronssiset ovet, jotka jäljittävät Rooman Santa Sabinan basilikan puuovien pyhää historiaa ja varhaisromaaninen Mikaelinkirkko, joka valmistui vasta Bernwardin kuoleman jälkeen.
Paavi Celestinus III julisti Bernwardin pyhimykseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä Bernward Catholic Encyclopediassa (englanniksi)
Bodil Holmström

| Mitalit> Maa:   Suomi.Naisten suunnistus.MM-kilpailut  | Mitalit> Maa:   Suomi.Naisten suunnistus.MM-kilpailut  | Mitalit> Maa:   Suomi.Naisten suunnistus.MM-kilpailut  | Maa:   Suomi> Naisten suunnistus. |
| --- | --- | --- | --- |
|  Pronssia | Miskolc 2009 | viesti |  |
Bodil Holmström (s. 19. kesäkuuta 1981) on suomalainen suunnistaja. Haldenia edustavaa Holmströmiä valmentaa Janne Salmi.
Ensimmäisissä MM-kilpailuissaan Århusissa 2006 Holmström sijoittui pitkällä matkalla 20:nneksi.
Ventspilsin EM-kilpailuissa 2008 Holmström sijoittui seitsemänneksi pitkällä matkalla. Opiskelijoiden MM-kilpailuissa 2008 Holmström voitti kultaa keskimatkalta, pitkältä matkalta ja viestistä. Opiskelijoiden liikuntaliitto valitsi Åbo Akademissa opiskelevan Holmströmin vuoden opiskelijaurheilijaksi.
Miskolcin MM-kilpailuissa 2009 Holmström voitti pronssia viestissä Merja Rantasen ja Minna Kaupin kanssa. Keskimatkalla hän sijoittui 14:nneksi.